armvectores/hy_wikipedia_2023 huggingface dataset:
Starship Entertainment

Starship Entertainment (հանգըլ: 스타쉽 엔터테인먼트), հարավկորեական ձայնագրման լեյբլ։ Նրա կազմում ներառված են սոլո արտիստներ K.Will-ը և Յու Սընգ Ուն, կանացի բենդեր Sistar-ն ու Cosmic Girls-ը և բոյ բենդեր Boyfriend-ը, Monsta X-ը և UNIQ-ը։


== Պատմություն ==
Ընկերության տնօրեն Կիմ Շի Դեն 2005-2007 թվականներին աշխատել է Cool խմբի պորդյուսեր և Big Hit Entertainment լեյբլի մենեջեր։ Լեյբլի առաջին արտիստը K.Will-ն է, ում հաջորդեցին Sistar-ը, Boyfriend-ը, Monsta X-ը և Cosmic Girls-ը։
2013 թվականի դեկտեմբերի 18-ից այն համարվում է LOEN Entertainment-ի ստորաբաժանումներից մեկը. սկզբում ընկերության շահույթի 70%-ը պատկանում էր մայր ընկերությանը, բայց հետո այն դարձավ ազատ ստորաբաժանում։


== Starship Planet ==
Starship Planet-ը ձմեռային նախագիծ է, որի ժամանակ բոլոր արտիստները ամեն ձմեռ միասին կատարում են մեկ երգ։ Նախագիծը մեկնարկել է 2011 թվականին։


=== Երաժիշտներ ===


==== Խմբեր ====
Կանացի բենդեր
Sistar
Cosmic Girls
WJSN
IveԲոյ բենդեր
Boyfriend
Monsta X


==== Սոլո երաժիշտներ ====
K.Will


=== Դերասաններ ===
Չոի Վոն Մյոնգ


== Starship X ==
Starship X-ը (스타쉽 엑스) Starship Entertainment-ի մասն է։ Հիմնվել է 2013 թվականին։ Այն կենտրոնացված է կորեական հիփ հոփի վրա։


=== Սոլո արտիստներ ===
Mad Clown
Ջունգիգո
Ջու Յոնգ
Brother Su
Յու Սընգ Ու
#Gun


== Թրեյնիներ ==


=== Ներկայիս թրեյներներ ===
Ջունգ Սըն (K-pop Star 3, Top 10)
Կիմ Նա Յուն (K-pop Star 1, Top 9)
Կիմ Տե Հա (Produce 101-ի մրցակից)
Կիմ Յո Սու (NO.MERCY-ի մրցակից)
Չոի Սեկ Վոն (NO.MERCY-ի մրցակից)
Լի Գվանգ Հյուն (Boys 24-ի մրցակից)


=== Նախկին թրեյներներ ===
Նո Յուն Հո – ներկայումս աշխատում է Happy Face Entertainment-ում։
Պակ Մին Կյուն – ներկայումս աշխատում է WM Entertainment-ում։
Շիմ Չէ Ըն - ներկայումս աշխատում է Star Empire Entertainment-ում։


== Համագործակիցներ ==
 Being Group
 Kiss Entertainment


== Ծանոթագրություններ ==


== Արտաքին հղումներ ==
http://www.starship-ent.com/ Starship Entertainment. պաշտոնական կայք  (կոր.)
Չաբանմախի

Չաբանմախի (ռուս.՝ Чабанмахи), գյուղ Ռուսաստանի Դաղստան հանրապետության Բույնակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիբնիկի զինանշան

Ռիբնիկ քաղաքի զինանշան Լեհաստանի Սիլեզյան վոևոդության, այդ քաղաքի պաշտոնական խորհրդանիշերից մեկն է։ Զինանշանը ընդունվել է Ռիբնիկի քաղաքային խորհրդի կողմից 2000 թ. նոյեմբերի 20-ին։


== Նկարագրում ==
Քաղաքի զինանշանը կազմված է սպիտակ և կապույտ ետին պլաններից, որի կենտրոնական մասում պատկերված է գայլաձուկ, քանի որ քաղաքը ձկնորսության կենտրոն է։ Դրոշի երկու անկյուններում կան ծաղկեփնջերի նախշեր։
Հովսեփ Աղթամարցի

Հովսեփ Աղթամարցի (անհայտ - 1544), հայ մշակութային և կրթական գործիչ, գրիչ, ծաղկող, բանաստեղծ։ Վարդապետ (1533)։ Աղթամարի նկարչական դպրոցի հիմնադիր, ուսուցիչ։ Գրչության և մանրանկարչության արվեստն ուսանել է Արգելանի վանքում՝ Տեր Կարապետ Բերկրեցու մոտ։ Ապրել և գործել է Աղթամարի վանքում, նաև՝ Լիմում, որտեղ նկարազարդել ու ընդօրինակել է գրչագիր ավետարաններ, տոնացույց, շարակնոց, մաշտոց։ Հովսեփ Աղթամարցուն տաղեր են նվիրել Գրիգորիս Աղթամարցին և Զաքարիա Գնունեցին։ Վերջինիս Հովսեփ Աղթամարցուն աջակցել է Պղնձե քաղաքի պատմությունը կաֆաներով հարստացնելու գործում։ Հովսեփ Աղթամարցուց հայտնի են «Երկու վնաս կա ահագին» (Մատենադարան, ձեռագիր № 5837) ու «Խրատ գրքերը լաւ պահելուն» բանաստեղծությունները և «Գերի Ադամայ որդի» սկսվածքով կաֆան (Վիեննայի մատենադարան, ձեռագիր № 977, Մատենադարան, ձեռագիր № 5622, 6485, 10275)։ Հովսեփ Աղթամարցու՝ 1512 թվականին գրած երկու հիշատակարաններով Մ. Պոտուրյանը ճշտել է Գրիգորիս Աղթամարցու կաթողիկոս դառնալու տարեթիվը (1512)։ Հովսեփ Աղթամարցու աշակերտներից են Մարգարե Արճիշեցին ու Սարգիս գրիչը։


== Գրականություն ==
Ակինյան Ն․, Գրիգորիս Ա կաթողիկոս Աղթամարի, Վնն․, 1958։
Գրիգորիս Աղթամարցի, ուսումնասիրություն, քնն․ բնագրեր և ծանոթագրություններ Մ․ Ավդալբեգյանի, Երևան, 1963։
Սիմոնյան Հ․, Հայ միջնադարյան կաֆաներ, Երևան, 1975։
Կոստանյան Կ․, Նոր ժողովածու, հ․ 4, Վաղարշապատ, 1903։
Վալմիերա

Վալմիերա (լատիշ․՝ Valmiera), քաղաք Լատվիայում։
2015 թվականի տվյալներով բնակչությունը կազմում է 23,4 հազար մարդ։


== Աշխարհագրություն ==
Քաղաքը գտնվում է Գաուա գետի ափին, Ռիգայից 100 կմ հեռավորության վրա, իսկ Էստոնիայի սահմանից՝ 50 կմ հեռավորության վրա։


== Պատմություն ==
Քաղաքի անունը եկել է Վոլդեմար (Վլադիմիր) անունից։ Գոյություն ունի մի քանի վարկած, որից եկել է քաղաքի անունը։ Դրանից մեկը կապված է Պսկովի իշխան Վլադիմիր հետ, ում Ռիգայի եպիսկոպոս Ալբերտը  նշանակել էր Իդումե քաղաքի դատավոր։ Երկրորդ վարկածը պատմում է Դանիայի թագավոր Վալդեմարայի մասին, ով հաղթել է ճակատամարտում, օգտագործելով նրան երկնքից ուղարկված դրոշը։ Դարերի ընթացքում տարբեր փաստաթղթերում քաղաքի անունը տարբեր է եղել՝ Վլադիմիր, Վոլոդիմեր, Վլադիմիրեց, Վոլմառիա, Վոլմահր, Վալդեմեր, Վոլմար։
1491 թվականի մարտի 30-ին քաղաքում կնքվել է Վոլմարի համաձայնագիրը։
1819 - 1949 թվականներին քաղաքը եղել է Վոլմարի շրջանի վարչական կենտրոնը։


== Բնակչություն ==
2015 թվականի հունվարի 1-ի դրությամբ Կենտրոնական վիճակագրական վարչության տվյալներով քաղաքի բնակչությունը կազմել է 23.432 մարդ։


=== Բնակչության կազմը ===
Բնակչության ազգային կազմը 1989, 2011, 2015 թվականներին ՝


== Տրանսպորտ ==


=== Երկաթուղային տրանսպորտ ===
Վալմիերա քաղաքի կայանում է գտնվում Ռիգա - Լումբաժի երկաթուղային գիծը։


=== Ավտոճանապարհներ ===
Քաղաքով ընթանում է Ինչուկալնս - Վալմիերա - Վալկա գլխավոր ճանապարհը։ Քաղաքում գործում է Վալմիրա - Մատիշի - Մազսալացա, Վալմիերա - Ռուիենա, Վալմիերա - Սմիլտենե և Վալմիերա - Ցեսիս - Դրաբեշի տարածաշրջանային ավտոճանապարհը։


== Սպորտ ==
Լատվիայի բասկետբոլի առաջնությունում ներկայացնում է Վալմիերա համանուն թիմը։


== Ծանոթագրություններ ==


== Արտաքին հղումներ ==
Valmiera.lv — Официальный сайт города
Места.lv
Информация о Валмиере в топонимической базе данных(լատիշերեն)
Աբուսանգ

Աբուսանգ, գյուղ Արևմտյան Հայաստանում, Բիթլիսի վիլայեթի Մշո գավառի Մուշ գավառակում, Մուշ քաղաքից 19 կմ արավ-արևմուտք։ Գտնվում էր արգավանդ սարահարթում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ագահ պառավը

Ագահ պառավը (ռուս.՝ Жадная старуха), ռուսական ժողովրդական հեքիաթ։ Ալեքսեյ Աֆանասևի «Ժողովրդական ռուսական հեքիաթներ» ժողովածուում շրջանառվում են № 76-ի տակ։ Կապված է Ալեքսանդր Պուշկինի «Հեքիաթ ձկնորսի և ձկան մասին» ստեղծագործության հետ։ Հեքիաթը պատմում է կախարդական ծառի մասին, որը կատարում է պառավի ցանկությունը, իսկ երբ պառավը ցանկանում է դառնալ աստծվածներին հավասար, ծառը պառավին և ծերուկին դարձնում է արջ։
Հեքիաթում արտացոլվում է ժողովրդական իմաստությունը, չկարողանալ կառավարել ցանկությունները, կորցնել գնահատվածության զգացումը կարիքները բավարարելու համար, որը հանգեցնում է անձի դեգրադացիայի։ Այլ կերպ ասած, ագահությունը լավ բան չի բերում։
Սյուժեում նկատվում է արջի հին պաշտպանմունքը, որի կերպարը հավասարվում է աստվածների հետ։


== Սյուժե ==
Ծերուկն ապրում էր պառավի հետ։ Մի անգամ ծերուկը գնաց անտառ՝ վառելափայտ հավաքելու։ Եվ երբ ուզում էր կտրել վերջին ծառը, այն խնդրեց չկտրել իրեն, փոխարենը նա կկատարի ցանկացած ցանկություն։ Ծերուկը որոշեց խնդրել հարստություն։ Գալիս է տուն ամբողջովին նոր դարձած, շատ տնային կենդանիներ, հացը կբավականացնի երկար։ Բայց պառավը որոշ ժամանակից ասում էր․ «Թեև մենք ապրում ենք հարուստ,  դրանից օգուտ չկա, բայց միևնույն է մարդիկ մեզ չեն հարգում», և ինչ լավ բան կա, որ պապը դառնա բուրմիստր։ Ծառը կատարում է նաև այդ ցանկությունը։ Բայց պառավը կրկին դժգոհ է, քանի որ բուրմիստր կա իշխանությունում։ Նա պապին առաջարկում է ծառից խնդրի, որ սկզբում նրան դարձնի ազնվական, հետո գնդապետ, գեներալ, թագավոր, իսկ հետո նաև Աստված։  Այդ ամբողջը ծառը կատարում է, բայց ի պատասխան վերջին խնդրանքի ծառը ծերուկին և պառավին դարձնում է արջ։


== Տես նաև ==
Ձկնորսի և նրա կնոջ մասին


== Ծանոթագրություններ ==


== Արտաքին հղումներ ==
«Ագահ պառավը» հեքիաթի տեքստը Ռուսերեն Վիքիդարանում
ԱՄՆ Ազգային տոնածառ

ԱՄՆ Ազգային տոնածառ (անգլ.՝ National Christmas Tree), ամանորյա տոնածառ, որը գտնվում է Ամերիկայի Միացյալ Նահանգների Վաշինգտոն քաղաքում՝ Սպիտակ տան հարևանությամբ։
1923 թվականին տոնածառը առաջին անգամ ներկայացվել է միջազգային հանրությանը։ Տոնածառը առաջին անգամ կանգնեցվել է ամանորյա մեծ լուսավորությունների ներքո՝ Ամերիկայի Միացյալ Նահանգների նախագահ Ֆրանկլին Ռուզվելտի ներկայությամբ։
Տոնածառի կանգնեցումից հետո, Ռուզվելտն իր շնորհավորանքներն է ուղղել ամերիկացի ժողովրդին՝ Սուրբ ծննդյան տոների կապակցությամբ։ Լինելով ԱՄՆ-ի կենտրոնական եղևնին, այն կոչվել է ԱՄՆ-ի ազգային տոնածառ։


== Տես նաև ==
Սպիտակ տան տոնածառ


== Ծանոթագրություններ ==
RTBF

Radio Télévision Belge Francophone (ֆր.՝ Ֆրանկոֆոն Բելգիայի ռադիո և հեռուստատեսություն, հապավումը՝ RTBF), Բելգիայի ֆրանսախոս համայնքի հանրային հեռարձակող ընկերություն։ Ընկերության կազմում գործում են չորս հեռուստաալիքներ՝ La Une, Tipik, La Trois, Arte Belgique և վեց ռադիոկայան՝ La Première, RTBF International, VivaCité, Musiq3, Classic 21, PureFM:


== Արտաքին հղումներ ==
Պաշտոնական կայք (Ֆրանսերեն)
Հեմերսհայմ

Հեմերսհայմ (գերմ.՝ Hemmersheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 679 մարդ (2010 թվականի դեկտեմբերի 31-ի տվյալներով)։ Տարածքը 23,86 կմ² է։ Պաշտոնական կոդը՝ 09 5 75 130։


== Ծանոթագրություններ ==
Բրանի դղյակ

Բրանի դղյակը գտնվում է Ռումինիայում, գեղատեսիլ Բրան գյուղում որը ունի 30 կմ հեռավորություն Բրաշովից և սահմանակից է Տրանսիլվանիային և Մունտենիային։ Դղյահը Ռումինիայի ամենահայտնի զբոսաշրջության կենտրոններից մեկն է։


== Պատմություն ==
Դղյակը կառուցվել է XIV դարի վերջին, տեղի բնակիչների սեփական ուժերով և իրենց հաշվին, որի դիմաց նրանք ազատվում էին հարկեր վճարելուց։ 1622-1625 թվականներին դղյակին ավելանում է երկու պաշտպանական աշտարակներ։
Կառույցի գագաթները ունեն անսովոր ձևավորում, Բրանի դղյակը ծառայել է որպես ռազմավարական պաշտպանության դղյակ։ Այն ունի 4 հարկ որոնք միմյանց կապված են աստիճաններով։ Սրահները և միջանցքները ձևավորվել են խորհրդավոր լաբիրինթոսի տեսքով, իսկ դղյակի բակում կա լավ պահպանված ստորգետնյա սենյակ։
Դղյակի գոյության ընթացքում այն ունեցել է բազմաթիվ սեփականատերեր։ Սկզբում այն պատկանել մագիստրոս՝ Միրչ Ա-ին, իսկ այնուհետև Բրաշովի և Հաբսբուրգի կայսրություններին։ Ըստ լեգենդի Վլադ Տեպեշը - Դրակուլան իր արշավների ժամանակ գիշերել է այդ դղյակում որտեղ էլ նրան սպանել են թուրք թշնամիները, և հավանաբար հենց այդտեղից էլ դղյակը հայտնի է որպես Դրակուլայի դղյակ։
1918 թվականին երբ Ռումինիան հռչակվեց Մեծ Ռումինիա Բրաշովի բնակիչները, որոնց նախնիների ուժերով կառուցվել էր դղյակը այն նվիրեցին թագուհի Մարիին ի նշան սիրով և նվիրվածության, որն էլ դարձավ արքայական նստավայր։ Ներկայումս դղյակում պահպանվում են կահույքներ, զենք ու զրահներ ինչպես նաև XIV և XIX դարերի այլ հետաքրքիր իրեր։
Բրան գյուղը հայտնի է իր պանրի տարբեր տեսակների բաղադրատոմսերով, որոնք պահվում են գաղտնի և փոխանցվում են սերնդեսերունդ։
Այսօր դղյակի մոտակայքում կարելի է գտնել փոքրիկ վաճառակետեր որտեղ վաճառում են Դրակուլայի պատկերով պաստառներ, բաժակներ, ափսեներ և այլ իրեր։


== Պատկերասրահ ==
Մուրիգինո (քաղաքատիպ ավան, Յուրյանսկի շրջան)

Անվան այլ կիրառումների համար տե՛ս՝ ՄուրիգինոՄուրիգինո (ռուս.՝ Мурыгино), քաղաքատիպ ավան Ռուսաստանի Կիրովի մարզի Յուրյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 8217 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեսվեռե

Տեսվեռե (էստ․՝ Täsvere), գյուղ Էստոնիայի Տարտումաա նահանգի Յուլենուռմե շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նազըմ Փաշա

Հուսեին Նազըմ Փաշա (թուրքերեն՝ Hüseyin Nâzım Paşa, 1848, Ստամբուլ, Օսմանյան կայսրություն - հունվարի 23, 1913(1913-01-23), Ստամբուլ, Օսմանյան կայսրություն), օսմանյան բանակի գլխավոր շտաբի պետը  Առաջին Բալկանյան պատերազմի ընթացքում։


== Կարիերա ==

Նա եղել է Ֆրանսիական պաշտպանողական դոկտրինի ակտիվ աջակիցներից մեկը, որը նախագծել էր Ֆերդինանդ Ֆոշը, ում մոտ դասավանդել է Նազըմը Սեն-Սիրի ռազմական ակադեմիայում։ Ֆոշը հետագայում եղել է Դաշնակից զորքերի գլխավոր հրամանատարը Առաջին համաշխարհային պատերազմի Արևմտյան ռազմաճակատում։ Գլխավոր շտաբի պետ դառնալուց հետո Նազըմը անմիջապես փոփոխություններ իրականացրեց Օսմանյան ռազմական դոկտրինում, որը ստեղծել էր Կոլմար ֆոն դեր Գոլցը (Գոլց Փաշան), գերմանացի սպա, ով նախագծել էր Օսմանյան բանակի վերակազմավորումը և փոփոխությունները։ Համաձայն Գոլց Փաշայի դոկտրինի, Բալկանյան երկրներում օսմանյան զորքերը պետք է մնան պաշտպանողական արևմտյան (Վարդար) և արևելյան (Թրակիա) ուղղություններով։
Նազըմ Փաշան հրաժարվեց Գոլց Փաշայի դոկտրինից և չնայած Օսմանյան բանակը ուներ մի շարք խնդիրներ զորահավաքների մասով (զորահավաքներին մասնակցել էր նախատեսված 600.000 զինվորի կեսը), զարգացրեց ընդգծված հարձակվողական պլանը, ներառյալ հարձակվողական գործողություններ երկու ճակատներով։ Քանի որ Սերբական բանակը, որը պարտություն էր կրել Սերբ-բուլղարական պատերազմում, համարվում էր ավելի թույլ մրցակից, Նազըմ Փաշան որոշեց հարձակվել նրանց վրա առաջինը։ Դրանից հետո նա պետք է հարձակցեր Բուլղարիայի վրա (որը համարվում էր Բալկանյան դաշինքի ամենահզոր պետությունը) երկու ճակատներով` Մակեդոնիայի և Թրակիայի ուղղություններով։ Նրա թերագնահատումը սերբական ուժին ձախողումների պատճառ դարձան և նրա գործողությունները աղետալի հետևանք ունեցան։
Նա սպանվեց Միություն և առաջադիմություն կուսակցության կողմից 1913 թվականի հունվարի 23-ին պետական հեղաշրջման ժամանակ։ Որպես վրեժխնդրություն, նրա հարազատներից մեկը սպանեց Կոմիտեի մեծ վեզիր Մեհմուդ Շևկետ Փաշային 1913 թվականի հունիսի 11-ին։

		


== Ծանոթագրություններ ==
Սոր (այլ կիրառումներ)

Սոր կարող է վերաբերվել.

Սոր Վերին, գյուղ Արևմտյան Հայաստանում, Վանի վիլայեթի Վանի գավառում։
Սոր Ներքին, գյուղ Արևմտյան Հայաստանում, Վանի վիլայեթի Վանի գավառում։
Դոմինիկ Մինտոֆ

Դոմինիկ Մինտոֆ (մալթ.՝ Duminku Mintoff, օգոստոսի 6, 1916(1916-08-06)[…], Բորմլա, Մալթա, Մեծ Բրիտանիայի թագավորություն - օգոստոսի 20, 2012(2012-08-20)[…], Tarxien, Մալթա), Մալթայի Լեյբորիստական կուսակցության հիմնադիր և առաջնորդ 1949-1985 թվականներին, Մալթայի վարչապետը 1955-1958 թվականներին (որպես գաղութի վարչապետ)։


== Կենսագրություն ==
Ծնվել է խոհարարի ընտանիքում։ Նա բարձրագույն շինարարական և ճարտարապետական կրթություն է ստացել Օքսֆորդի Հարթֆորդի քոլեջում և Մալթայի համալսարանում։
1936-1937 թվականներին Մալթայի Լեյբորիստական կուսակցության կենտրոնական կոմիտեի քարտուղար։ 1941-1943 թվականներին եղել է արտագաղթի մեջ Լոնդոնում։ Հայրենիք վերադառնալուց հետո աշխատել է որպես ճարտարապետ։ 1945 թվականից Լեյբորիստական կուսակցության գործկոմի և կուսակցության փոխնախագահ։ 1949 թվականից՝ կուսակցության նախագահ (մինչև 1985 թվականը)։

1947—1949 թվականներին՝ փոխվարչապետ, հանրային աշխատանքների և վերականգնման նախարար։
1955—1958 թվականներին՝ Մալթայի բրիտանական գաղութային կառավարության վարչապետ։
1971—1984 թվականներին՝ Մալթայի վարչապետ։
1984—1998 թվականներին՝ խորհրդարանի պատգամավոր։Համարվում էր գերազանց խոսնակ։ 1974 թվականին Մալթան հռչակվել է Հանրապետություն, որից հետո Մեծ Բրիտանիայի թագուհին պաշտոնապես դադարել է համարվել պետության ղեկավար, իսկ 1979 թվականին կղզում փակվել Է Մեծ Բրիտանիայի վերջին ռազմական բազան։
Նա հավատարիմ է եղել սոցիալիստական հայացքներին, հանրաճանաչություն է ձեռք բերել սոցիալական բարեփոխումներով, որոնք ուղղված էին հասարակության անապահով խավերի կենսամակարդակի բարելավմանը։ Նրա օրոք բարձրացվել են թոշակները, ներդրվել են մանկական նպաստներ և նվազագույն աշխատավարձի հասկացություն, ինչը արդյունքում նախկին բրիտանական գաղութը վերածել է սոցիալական ապահովության բարձր մակարդակ ունեցող պետության։ Արտաքին քաղաքականության մեջ սահմանել բարեկամական հարաբերությունները ԽՍՀՄ-ի և նրա դաշնակիցների, ինչպես նաև ՉԺՀ-ի հետ։ Միևնույն ժամանակ, նրա դուստրը՝ Յանան, Չեխոսլովակիայում մասնակցել է 1968 թվականին խորհրդային ներխուժման դեմ բողոքներին, ինչպես նաև Հունաստանում 1973-1974 թվականներին՝ «Սև գնդապետների» իրավաավտորիտար խունտայի դեմ պայքարին։
Հրաժարական է տվել վարչապետի պաշտոնից տնտեսական խնդիրների աճի՝ գործազուրկների թվի ավելացման, առողջապահության բարեփոխման շուրջ բժշկական ասոցիացիայի հետ հակամարտության, ինչպես նաև կրթության համակարգում նրա դերի և հողի սեփականության հարցի շուրջ եկեղեցու հետ հակամարտության սրման հետևանքով։ Լեյբորիստական կուսակցության առաջնորդ Ալֆրեդ Սանտի հետ տարաձայնությունների արդյունքում լքել է խորհրդարանի պատգամավորի պաշտոնը։


== Պարգևներ ==
Մալթայի պարգևներ
Սիչյովո (քաղաքատիպ ավան, Վոլոկոլամսկի շրջան)

Անվան այլ կիրառումների համար տե՛ս՝ ՍիչյովոՍիչյովո (ռուս.՝ Сычёво), քաղաքատիպ ավան Ռուսաստանի Մոսկվայի մարզի Վոլոկոլամսկի շրջանի կազմում։
Բնակչությունը 2010 թվականին գրանցված տվյալներով կազմում էր 3146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թալ (այլ կիրառումներ)

Թալ, կարող է վերաբերել՝

Թալ - գյուղ Արևմտյան Հայաստանում, Բիթլիսի վիլայեթի Ճապաղջրի գավառակում
Թալ - թաղթ, մոխրաթելուկ, թելուկազգիների ընտանիքի միամյա կամ բազմամյա խոտաբույսերի, կիսաթփերի կամ թփերի ցեղ
Տարատոր

Տարատոր (բուլղար․՝ таратор, մակեդոներեն՝ таратур), սառը ապուր, որը հայտնի է Բուլղարիայում և Մակեդոնիայում ամառը։ Սովորաբար մատուցվում է երկրորդ ուտեստից առաջ կամ միաժամանակ երկրորդ ուտեստի հետ։ Հիմնական բաղադրամասերն են՝ թան, վարունգ, սխտոր, սամիթ, բուսական յուղ, ընկույզ, ջուր, աղ, համեմունքներ։ Կարող է մատուցվել սառույցի հետ։ 
Բուլղարիայում վաճառում են նախնապես փաթեթավորված համեմունքներ տարատորի համար։ Տարատորը Բուլղարիայում լցնում են բաժակների մեջ և մատուցում երկրորդ ուտեստի հետ։ 
Այս ապուրը հայտնի է նաև այլ երկրներում։ Թուրքիայում տարատորը մատուցվում է որպես նախուտեստ։ Ալբանիայում տարատորի մեջ չեն լցնում ընկույզ, սամիթ և ջուր։ Երբեմն տարատորը ուտում են նաև Ուկրաինայում։


== Ծանոթագրություններ ==


== Արտաքին հղումներ ==
Տարատոր
Ուգլևիկ

Անվան այլ կիրառումների համար տե՛ս՝ Ուգլևիկ (այլ կիրառումներ)Ուգլևիկ (բոս․՝ Ugljevik, սերբ.՝ Угљевик / Ugljevik, խորվ.՝ Ugljevik), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Բիելինա շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 4155 մարդ։
Համայնքի բնակչության էթնիկական կազմը՝


== Ծանոթագրություններ ==
Օրթա-Ալիքյոթուլեր

Օրթա-Ալիքյոթուլեր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օսկարի 89-րդ մրցանակաբաշխություն

«Օսկարի» 89-րդ մրցանակաբաշխություն, կինոարվեստի ամերիկյան ակադեմիայի ամենամյա ազգային մրցանակի հանձնման արարողություն, որը կայացել է 2017 թվականի փետրվարի 26-ին Լոս Անջելեսում: Անվանակարգերը հայտարարվել են 2017 թվականի հունվարի 24-ին։ Արարողությունը ուղիղ եթերով հեռարձակվել է ABC հեռուստաալիքով, հաղորդավարն էր Ջիմի Քիմելը:


== Իրադարձությունների ցանկ ==


== Մրցանակակիրների և առաջադրվածների ցանկ ==
Մրցանակների/առաջադրումների թիվ.

6/14: «Լա-Լա Լենդ»
3/8: «Լուսնի լույս»
2/6: «Խղճի թելադրանքով» / «Մանչեսթերը ծովի մոտ»
1/8: «Ժամանում»
1/4: «Ցանկապատեր»
1/2: «Գերբնական գազաններ, և որտեղ են բնակվում նրանք»
0/6: «Առյուծ»
0/4: «Ամեն գնով»
0/3: «Թաքնված կերպարներ» / «Ջեքի»
0/2: «Խորը հորիզոն» / «Ֆլորենս Ֆոսթեր Ջենքինս» / «Կուբո: Առասպել սամուրայի մասին» / «Ուվեի երկրորդ կյանք» / «Մոանա» / «Ուղևորներ» / «Անպիտան-մեկ: Աստղային պատերազմներ. պատմություններ»
1/1: «Ինքնասպանների ջոկատ»


=== Հիմնական կատեգորիաներ ===


== Հատուկ մրցանակներ ==
Հատուկ մրցանակների հանձնման արարողությունը կայացել է շաբաթ օրը՝ 2016 թվականի նոյեմբերի 12-ին, Hollywood & Highland Center-ում Governors Awards-ի ութերորդ մրցանակաբաշխության ժամանակ: Մրցանակակիրները որոշվել են 2016 թվականի օգոստոսի 30-ին Կինոակադեմիայի կառավարողների խորհրդի քվեարկության արդյունքում:


=== «Օսկար» մրցանակը կինոարվեստում ունեցած մեծագույն նվաճումների համար ===
Ջեքի Չան՝ դերասան, ռեժիսոր
Էն Վ. Քոութս (անգլ.)՝ կինոմոնտաժող
Լին Սթալմասթեր (անգլ.)՝ քասթինգ-տնօրեն
Ֆրեդերիկ Վայսման՝ ռեժիսոր-վավերագիր


== Ծանոթագրություններ ==


== Արտաքին հղումներ ==
Academy Awards Official website
The Academy of Motion Picture Arts and Sciences Official website
«Օսկար»-2017 IMDb կայքում
Արտաշես Կարագեդով

Արտաշես Կարագեդով, հայ բժիշկ։


== Կենսագրություն ==
Մինչև 1919 թ. Բաք­վում բժիշկ է աշխատել։ Ռուսի նման շեկ կին և մեկամյա որդի է ունեցել։ 1919 թվականին տեղափոխվել և բնակություն է հաստատել Կար­սում, որի քաղաքային հիվանդանոցում բժիշկ է աշխատել։ Այդ հիվանդանոցում աշխատում էին գլխավոր բժիշկ կաղզվանցի Արմենակ Ասոյանը, գլխավոր վիրաբույժ թիֆլիսեցի Լևոն Արեշյանը, բժիշկ Անահիտ Յաղջօղլյանը, բուժքույրեր Շուրա Սարգսյանը, Էլիչկան, Մարուսյան, բուժակներ Կարո Շահխաթունին, Կարպ Ղուկասյանը, Լևոն Տեր-Գրիգորյանը և այլք։ Այնուհետև զորակոչվել է բանակ և ծառայել Կարսի ամրոցի զինվորական հիվանդանոցում, որի գլխավոր բժիշկն էր գնդապետ Մելքոնյանը։ Նրա դասալքությունից ու փախուստից հետո հիվանդանոցը ղեկավարել է միայնակ։ Այստեղ Կարագեդովի տրամադրության տակ եղել են 2 բուժակ և 6 սանիտար։
1920 թվականի հոկտեմբերի 30-ին թուրքական զորքը, չհանդիպելով հայկական բանակի դիմադրությանը, գրավել է Կարսը։ Թուրքերը ձերբակալել են Կարսի 1-ին տեղամասի կոմիսարի օգնական Կարագեդովին, բանտարկել և բոլոր գերիների պես ամբողջովին մերկացրել։ Սակայն մի քանի օրից նրան հաջողվել է ազատվել բանտից։ Նույն օրը 5 թուրք ասկյարներ շրջապատել են բժշկին (որի գրկին որդյակն էր, իսկ կողքին՝ կինը) և բոլորին դուրս հանել իրենց
տան բակից։ Բժիշկը նկատելով որբանոցի՝ հեռվում կանգնած մայրապետին, փորձել է երեխային տալ նրան՝ ռուսերեն աղերսելով. «Սպա­սի­տե րե­բյոն­կա» («Փրկեք երե­խա­յին»), սակայն կողքից քայլող ասքյարը հրացանի կոթով
բժշկին հրել է առաջ։ Նրանք այլևս չվերադարձան։


== Գրականություն ==
Ալեքսանդրյան Արտաշես, Կարս. 1920-21, Երևան, 1986։
Ալեքսանդրյան Արտաշես, Մղձավանջ, Երևան, 2001։
Ներսիսյան Մկրտիչ, Հայոց ցեղասպանության անհերքելի փաստաթղթեր, Երևան, 2005։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
1000 և ավելի խաղի մասնակցած NBA բասկետբոլիստների ցանկ

Ստորև ներկայացված ցանկում ներկայացված են այն բասկետբոլիստները, որոնք NBA-ի կարիերայի պարբերական առաջնությունների ընթացքում խաղացել են ավելի քան 1000 խաղ։ Այս անվանակարգի ներկայացուցիչների ամբողջական ցանկը հրապարակված է basketball-reference.com կայքում։


== Ցանկի լեգենդա ==


== Ցանկ ==
2018 թվականի հունվարի 28-ի դրությամբ


== Տես նաև ==
NBA դրաֆթի ժամանակ առաջին համարի ներքո ընտրված խաղացողների ցանկ


== Ծանոթագրություններ ==


== Արտաքին հղումներ ==
«NBA & ABA Career Leaders and Records for Games»։ basketball-reference.com (անգլերեն)։ Sports Reference LLC։ Արխիվացված է օրիգինալից 2011-02-20-ին։ Վերցված է 2013-03-13 
«Naismith Memorial Basketball Hall of Fame» (անգլերեն)։ Hoophall.com։ Արխիվացված է օրիգինալից 2013-03-16-ին։ Վերցված է 2013-03-13
Պովորինսկի շրջան

Պովորինսկի շրջան (ռուս.՝ Поворинский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1946 թվականին։ Վարչական կենտրոնը՝ Պովորինո։


== Աշխարհագրություն ==
Շրջանի տարածքի մակերեսը կազմում է 1066 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 33805 մարդ։ Բնակչության խտությունը կազմում էր 31,71 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նովոպավլովսկի (Մատվեևո-Կուրգանսկի շրջան)

Նովոպավլովսկի (ռուս.՝ Новопавловский), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
Գյուզելօղլան

Գյուզելօղլան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիլյավիեխա դել Լոսոյա

Վիլյավիեխա դել Լոսոյա (իսպ.՝ Villavieja del Lozoya), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Սեռռա-Օէստե-դե-Մադրիդ շրջանում։ Բնակչությունը՝ 254 մարդ (ըստ 2010 թվականի)։


== Արտաքին հղումներ ==
Oficiala retpagxaro de Villavieja del Lozoya(Իսպաներեն)
Հյուլյա Վուրնա Իքիզգյուլ

Հյուլյա Վուրնա Իքիզգյուլ (թուրքերեն՝ Hülya Vurnal İkizgül, 1967, Ստամբուլ, Թուրքիա), թուրք քանդակագործ, խճանկարի ու կերամիկայի վարպետ։


== Կենսագրություն ==
Հյուլյա Վուրնա Իքիզգյուլը ծնվել է 1967 թվականին Ստամբուլում։ 1990 թվականին ավարտել է Մարմարա համալսարանի գեղարվեստի ֆակուլտետը, մագիստրատուրան շարունակել է նույն ֆակուլտետում։ Աշխատել է Մուստաֆա Փիլևնելիի արվեստանոցում։ Հյուլյայի ատենախոսության թեման է եղել «Խճանկարի արվեստ և Բեդրի Ռահմի խճանկարները - Էրան Էյուբօղլու» (The Art of Mosaic and the Mosaics of Bedri Rahmi - Eren Eyüboğlu)։

1992 թվականի հոկտեմբերի 13-29-ը Ստամբուլի Սուրբ Սոֆիայի տաճարի թանգարանում բացվել է նրա  «Նկարների և խճանկար-քանդակների» ցուցահանդեսը։ 1994 թվականի հոկտեմբերի 1-ից 31-ը, որպես ժամանակակից խճանկարային արվեստ ներկայացնող հրավիրված նկարիչ, Մարսելի Իստր կոմունայի Հնագիտական թանգարանում տեղի է ունեցել Հյուլյայի «Խճանկարային կտավներ ու քանդակներ» ցուցահանդեսը։ Ներկայացված արժեքավոր տասը ցուցանմուշներից հատկանշական է, որ «Խճանկարային կտավներից ու քանդակներից» մեկը  զարդարել է պատմական Darphane-i Amire (թագավորական դրամահատարան) Ստամբուլում 2002 թվականի հոկտեմբերի 16-ից մինչև նոյեմբերի 3-ը։ Հյուլյայի երեք աշխատանքները գտնվում են Մարսելի հնագիտական թանգարանում։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-07-09 at the Wayback Machine.
Սեմենչիխա (գյուղ, Նովոդուգինսկի շրջան)

Սեմենչիխա (ռուս.՝ Семенчиха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վազգեն Սարգսյանի կիսանդրի (Կապան)

Վազգեն Սարգսյանի բրոնզե կիսանդրի, գտնվում է Սյունիքի մարզի Կապան քաղաքի Բաղաբուրջի հուշահամալիրում։


== Բացում ==
ՀՀ ազգային հերոս Վազգեն Սարգսյանի կիսանդրու բացումը տեղի է ունեցել 2015 թվականի ապրիլի 2-ին։ Հուշարձանը գտնվում է Կապանի Բաղաբուրջի հուշահամալիրում։ Կիսանդրու հեղինակը քանդակագործ Նարեկ Օրդյանն է։ Բացման արարողությանը ներկա են եղել մի շարք պաշտոնատար անձինք և Վազգեն Սարգսյանի եղբայր Արմեն Սարգսյանը։ Կիսանդրու բացմանը հոգեհանգստի կարգ է կատարել Կապանի հոգևոր հովիվ Տեր Վահան քահանա Հեբոյանը։


== Տես նաև ==
Վազգեն Սարգսյանի հուշարձան (Արարատ)
Վազգեն Սարգսյանի կիսանդրի (Երևան)
Վազգեն Սարգսյանի կիսանդրի (Վաղարշապատ)


== Ծանոթագրություններ ==


== Արտաքին հղումներ ==
Կապանում կանգնեցվել է ազգային հերոս Վազգեն Սարգսյանի պղնձաձույլ կիսանդրին
Պառավաքարի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Պառավաքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 30 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ժանիքներ

Ժանիքներ, (Dentes canini), կոնաձև, միարմատ ատամներ, որոնք մեկական տեղադրված են վերին և ստորին ծնոտի աջ ու ձախ կողմերում, կտրիչներից անմիջապես հետո։ 
Ժանիքներիը բնորոշ են կենդանիների մեծ մասին և մարդկանց, սակայն շատ լավ զարգացած են գիշատիչների մոտ։ Որոշ կենդանիների համար ժանիքները ծառայում են հարձակման և պաշտպանության միջոց։ 


== Պատկերասրահ ==
Գանձաքարի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Գանձաքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 49 հուշարձան (23 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գոթլանդ

Գոթլանդ (շվեդերեն՝ Gotland), Շվեդիային պատկանող կղզի Բալթիկ ծովում։ Այժմ մոտակայքում գտնվող ոչ մեծ կղզյակների հետ միասին կազմում է Գոթլանդ պատմական նահանգը, Գոթլանդ վարչական միավորը (լեն) և կոմունան։
Բնակչությունը կազմում է 56 717 մարդ (2012 թվականի դրությամբ)։


== Աշխարհագրություն ==

Գտնվում է մայրցամաքային Շվեդիայից մոտ 100 կմ հեռավորության վրա։ Գոթլանդը, որի մակերեսը կազմում է 2994 կմ², համարվում է Շվեդիայի կղզիներից ամենամեծը։ Գոթլանդի մոտակայքում են գտնվում Ֆորյո (113,3 կմ²), Գոտսկա Սանդյոն (36,54 կմ²), Լիլա Կարլսյո (1,39 կմ²), Ստուրա Կարլսյո (2,35 կմ²) և այլ կղզիները, որոնք մտնում են Գոթլանդ վարչական միավորի կազմի մեջ։ Ամենաբարձր կետը Լոյստա-հեդն է (83 մ)։ Գլխավոր քաղաքն ու նավահանգիստն է համարվում Վիսբյու քաղաքը։
Բնակավայրերն են՝ Կլինտեհամն, Բուրգսվիկ, Ֆորյոսունդ, Հեմսե, Սլիտե։


== Պատմություն ==

Կղզում հայտնաբերվել են ավելի քան 42 հազար տարբեր գտածոներ, որոնք պատկանում են կղզու հնադարյան պատմությանը։ Դրանցից շատերը պատկանում են քարի դարին և իրենցից ներկայացնում են ձկնորսական բնակավայրերի մնացորդներ։
Վիկինգների դարաշրջանում Գոթլանդի բնակիչները ակտիվ առևտուր էին վարում, ինչի մասին վկայում են կղզում հայտնաբերված 650 գանձերը, որոնց մեջ առկա էին 140 հազար արաբական և արևմտաեվրոպական մետաղադրամներ և զարդեր։ Կղզու առափնյայի մոտ գոյություն ուներ նավահանգիստների համակարգ, որը ռուսական արձանագրություններում անվանում էին Գոթական ափ։ Այդպիսի նավահանգիստներից մեկի տեղում էլ ստեղծվել է Վիսբյու քաղաքը։
1288 թվականին կղզու վրա հակամարտություն է գոյացել Վիսբյուի առևտրականների, որոնց մեծ մասը գերմանացիներ էին և Գոթլանդի այլ շրջանների բնակիչների միջև։ Պատերազմի ընթացքում քաղաքացիները հաղթեցին, և այդ ժամանակից ի վեր սկսեցին անկախ արտաքին և առևտրային քաղաքականություն վարել։ Այդ ժամանակ Վիսբյուի շուրջը պարիսպ է կառուցվել։
1679 թվականից սկսած Գոթլանդը անընդհատ պատկանել է Շվեդիային, բացառությամբ մի քանի շաբաթների 1808-1809 թվականների ռուս-շվեդական պատերազմի ժամանակ, երբ այն գրավված էր ռուսական զորքերի կողմից և հայտարարվել ռուսական նահանգ։ Այդ ժամանակաշրջանը Գոթլանդում անվանում են պատմության մեջ ամենախաղաղ գրավումը։ Ռուս սպաները ի տարբերություն տեղաբնիկների ազատ տիրապետում էին ֆրանսերենին և պարում էին, ինչի շնորհիվ տեղաբնիկ կանանց շրջապատում մեծ հեղինակություն էին վայելում։
Գոթլանդի ժամանակակից բնակիչների մեծ մասը խոսում է ժամանակակից շվեդերենի գոթլանդական բարբառով։


== Անվանում ==
Անվանումը առաջացել է գոթեր գերմանական ցեղի անունից և շվեդերեն land «երկիր» բառից, այսինքն՝ «գոթերի երկիր»։


== Ծանոթագրություններ ==


== Արտաքին հղումներ ==
Фортификация XIX-XX вв на Готланде (Тингстадт, батареи Фарёзунда, Готландский УР)
Շիլայով կճուճիկ

«Շիլայով կճուճիկ», 1984 թվականին «Սոյուզմուլտֆիլմ» ստուդիայի կողմից թողարկված խորհրդային նկարված մուլտիպլիկացիոն ֆիլմ։ Մուլտֆիլմը նկարահանվել է Գրիմ եղբայրների «Քաղցր շիլան» հեքիաթի մոտիվներով։


== Սյուժե ==
Երեք թզուկները մի բարի աղջկա տալիս են կախարդական կճուճիկ։ «Կճուճի՛կ, եփի՛ր» հրամանով այն սկսում է համեղ շիլա եփել, իսկ «Կճուճի՛կ, մի՛ եփիր» հրամանի դեպքում դադարում։ Աղջիկը որոշում է հյուրեր կանչել և ինչպես հարկն է նրանց կերակրել։ Նա գաղտնիքը հայտնում է երշիկի և մսամթերքի տեղական արտադրող Կարլ Գագենբակին։ Վերջինս խորամանկությամբ զավթում է կճուճիկը, բայց աղջկանից նա իմացել էր կախարդական միայն առաջին խոսքերը։ Կարլն սկսում է շիլա եփել ու վաճառել, իսկ թե ինչպես կճուճիկին ստիպեր դադարել դա անել, գաղափար չուներ։ Ի վերջո աղջիկը, իմանալով պատահածի մասին, արտասանում է կախարդական երկրորդ խոսքերը, բայց դրանից հետո քաղաքի փողոցները դեռ երկար ժամանակ հեղեղված էին շիլայով։ Թզուկները հետ են վերցնում կճուճիկն ու անհետանում նրա հետ։


== Ստեղծողներ ==


== Վիդեոթողարկում ==
Մուլտֆիլմը բազմիցս թողարկվել է DVD-ով մուլտֆիլմերի տարբեր հավաքածուներում՝ «Հրաշք ջրաղաց» (ռուս.՝ «Чудо-мельница»), մաս 2 («Սոյուզմուլտֆիլմ», տարածող՝ «Союз»):


== Գրականություն ==
Голованов В. Горшочек каши (по мотивам сказки братьев Гримм). — АСТ, 2013. — 48 с. — (СОЮЗМУЛЬТФИЛЬМ представляет). — ISBN 978-5-17-077637-5
Նկարազարդումներն ու տեքստն ըստ մուլտֆիլմի։ Շապիկի վրա նշված է գրքերի շարքի վերնագիրը՝ ՍՈՅՈՒԶՄՈՒԼՏՖԻԼՄ-ը ներկայացնում է. առաջին անգամ լեգենդար մուլտֆիլմերը գրքով (ռուս.՝ СОЮЗМУЛЬТФИЛЬМ представляет: впервые — легендарные мультфильмы в книгах!):


== Ծանոթագրություններ ==


== Արտաքին հղումներ ==
«Շիլայով կճուճիկ» մուլտֆիլմը Аниматор.ру կայքում
Լյուքսեմբուրգի ֆուտբոլի առաջնություն 1920-1921

Լյուքսեմբուրգի ֆուտբոլի առաջնություն 1920-1921, Լյուքսեմբուրգի 11-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 6 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Լյուդվիգ Աուգուստինսոն

Հանս Կառլ Լյուդվիկ Աուգուստինսսոն (շվեդերեն՝ Hans Carl Ludwig Augustinsson;ապրիլի 21, 1994(1994-04-21), Ստոկհոլմ), շվեդ ֆուտբոլիստ, «Վերդեր» ակումբի և Շվեդիայի ազգային հավաքականի պաշտպան։ 2016 թվականի եվրոպայի առաջնության, և 2018 թվականի աշխարհի առաջնության մասնակից։


== Ակումբային կարիերա ==

Լյուդվիկը «Բրոմմապոյկարնա» ակումբի սան է։ 2011 թվականի օգոստոսի 20-ին «Էստեր» ակումբի դեմ խաղի ժամանակ Լյուդվիկը կատարել է իր նորամուտը Սուպերետտանում։ Իր առաջին գոլը ակումբի կազմում խփել է 2012 թվականի ապրիլի 8-ին՝ «Լանդսկրուն» ակումբի դեմ խաղի ժամանակ։
2013 թվականի սկզբին Լյուդվիկը տեղափոխվել է «Գյոտեբորգ»: Տրանսֆերի արժեքը կազմել է 350 հազար եվրո։ Մրցաշրջանի ամենասկզբում ստացել է ծնկի վնասվածք։ Իր նորամուտը Ալլսվենսկան լիգայում ունեցել է օգոստոսի 25-ին՝ «Մալմյո» ակումբի դեմ խաղի ժամանակ։ Նույն տարում հաղթել է Շվեդիայի գավաթը։
2015  թվականի սկզբին Լյուդվիկը  տեղափոխվել է դանիական «Կոպենհագեն» ակումբի կազմ։ Փետրվարի 22-ին «Վեստշելլաննա» ակումբի դեմ խաղի ժամանակ, Լյուդվիկը կատարել է իր նորամուտը՝ Դանիայի Սուպերլիգայում։ Նույն խաղի ժամանակ Լյուդվիկը խփել է իր առաջին գոլը՝ նոր ակումբի կազմում։ Նույն թվականին Լյուդվիկը դարձել է Դանիայի գավաթի դափնեկիր։
2017 թվականի ամռանը Լյուդվիկը տեղափոխվել է գերմանական «Վերդեր» ակումբի կազմ:«Հոֆենհայմ» ակումբի դեմ խաղի ժամանակ Լյուդվիկը կատարել է իր նորամուտը Բունդեսլիգայում։ 2018 թվականի փետրվարի 11-ին «Վոլֆսբուրգ» ակումբի դեմ խաղի ժամանակ, Լյուդվիկը խփել է իր առաջին գոլը՝ «Վերդեր» ակումբի կազմում։


== Միջազգային կարիերա ==
2015 թվականի հունվարի 15-ին Կոտ դ'Իվուարի ազգային հավաքականի դեմ ընկերական խաղի ժամանակ, Լյուդվիկը կատարել է իր նորամուտը՝ Շվեդիայի ազգային հավաքականի կազմում։
2015 թվականին Շվեդիայի երիտասարդական հավաքականի կազմում հաղթել է Եվրոպայի երիտասարդական առաջնությունում, որը անցկացվում էր Չեխիայում։ Մրցաշարի ընթացքում մասնակցել է Դանիայի, Իտալիայի, Անգլիայի, երկու անգամ էլ Պորտուգալիայի հավաքականների դեմ խաղերին։
2016 թվականի ամռանը Լյուդվիկն ընդգրկվել է ազգային հավաքականի կազմ՝ Ֆրանսիայում ընթացող եվրոպայի առաջնությանը մասնակցելու համար։ Մրցաշարի ընթացքում եղել է պահեստայինների նստարանին և դաշտ դուրս չի եկել։
2018 թվականին Լյուդվիկը հայտագրվել է իր թիմի կազմում՝ մասնակցելու աշխարհի առաջնությանը, որը անցկացվում էր Ռուսաստանում։ Մրցաշարի ընթացքում մասնակցել է Հարավային Կորեայի, Գերմանիայի, Մեքսիկայի, Շվեյցարիայի և Անգլիայի հավաքականների դեմ խաղերին։ Մեքսիկայի ազգային հավաքականի դեմ խաղի ժամանակ Լյուդվիկը հավաքականի կազմում խփել է իր առաջին գոլը։


== Ձեռքբերումներ ==
 Թիմային 
 Գյոտեբորգ

Շվեդիայի գավաթի դափնեկիր — 2012/13 «Կոպենհագեն»

 Դանիայի ֆուտբոլի առաջնություն — 2015/16
Դանիայի գավաթ — 2014/15
Դանիայի գավաթ — 2015/16 Միջազգային 
 Շվեդիա (մինչև 21)

 Եվրոպայի երիտասարդական առաջնություն — 2015


== Ծանոթագրություններ ==


== Արտաքին հղումներ ==
Աուգուստինսոնի պաշտոնական Ինստագրամի էջը
Աուգուստինսոնը transfermarkt-ում
Աուգուստինսոնը soccerbase.com-ում
Աուգուստինսոնը WhoScored.com կայքում
Աուգուստինսոնը Վերդեր Բրեմենի պաշտոնական կայքում(չաշխատող հղում)
Աուգուստինսոնը Բունդեսլիգայի պաշտոնական կայքում Archived 2020-06-09 at the Wayback Machine.
Աուգուստինսոնը ՈՒԵՖԱ-ի պաշտոնական կայքը
Վիտաս

Վիտաս (իսկական անունը՝ Վիտալի Գրաչյով, ռուս.՝ Виталий Владасович Грачёв, ծնվ․ փետրվարի 19, 1979(1979-02-19), Դաուգավպիլս, Լատվիական ԽՍՀ, ԽՍՀՄ), փոփ-երգիչ, կոմպոզիտոր և դերասան։
Հայտնի է դարձել՝ ֆալցետ ձայնային ռեգիստրով երաժշտական ստեղծագործություններ կատարելու շնորհիվ։ Նկարահանվել է «Մուլան» կինոնկարում Չինաստանում, որտեղ նրա երկրպագուների ակումբն ընդգրկում է 1 միլիոնից ավելի մարդ, իսկ Շանհայում նրա պատվին արձան է կանգնեցված։ Վիտասն Ուկրաինայի քաղաքացի է, գրանցված է Օդեսա քաղաքում։


== Կենսագրություն ==
Վիտալի Գրաչյովը ծնվել է 1979 թվականի փետրվարի 19-ին Դաուգավպիլիսում (Լատվիա)։ Շուտով նրա ընտանիքը տեղափոխվում է Օդեսա, որտեղ ապրում էր նրա պապը։ Ավարտել է Օդեսայի № 60 դպրոցը։ 3 տարի սովորել է երաժշտական դպրոցի ակորդեոնի դասարանում։
9-րդ դասարանն ավարտելուց հետո մեկնում է Մոսկվա։ Թողարկում է «Օպերա № 2» տեսահոլովակը, աշխատում ТВ6-ում։ Օդեսայում ծանոթանում է Սերգեյ Պուդովկինի հետ, որը հետագայում դառնում է նրա պրոդյուսերը։ Վիտասը մենակատարի երաժշտական կարիերան սկսել է 2000 թվականի դեկտեմբերին, ֆալցետ ձայնային ռեգիստրով երաժշտական ստեղծագործություններ կատարելու անսովոր ձևն առաջացրեց հասարակության հետաքրքրությունն ու բերեց հանրաճանաչություն։


== Սկավառակագրություն (ռուսերեն և անգլերեն) ==


== Ֆիլմագրություն (ռուսերեն) ==
2003 - Евлампия Романова. Следствие ведёт дилетант - певец Лео Ско (в эпизоде «Сволочь ненаглядная-3»)
2003 - Семь Джульетт и два Ромео (короткометражный) - продюсер
2005 - 2006 (Сумасшедший День) - Страсти по кино - певец Ляпа Отвязный
2009 - Мулан (КНР) - Гуда
2010 - Последний секрет Мастера (КНР, Россия) - камео
2011 - Создание партии (КНР) - Григорий Войтинский
2012 - Стать звездой (КНР) - Витас


== Ծանոթագրություններ ==


== Հղումներ ==
vitas.com.ru . պաշտոնական կայք
Վիտասի ալիքը (Youtub)
Վիհմա (գյուղ, Մուստյալա շրջան)

Անվան այլ կիրառումների համար տե՛ս՝ ՎիհմաՎիհմա (էստ․՝ Võhma), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 90 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յուսուֆբոգն (Գենջի գավառ)

Յուսուֆբոգն, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դեղ վախի դեմ

«Դեղ վախի դեմ» (ռուս.՝ «Лекарство против страха»), խորհրդային գեղարվեստական դետեկտիվ ֆիլմ, որը նկարահանվել է Վայներ եղբայրների համանուն վեպի հիման վրա։ 1989 թվականին նկարահանվել է վեպի երկրորդ էկրանավորումը՝ «Լաբիրինթոս մուտքը» (ռուս.՝ «Вход в лабиринт»)։


== Բովանդակություն ==
Անհայտ հանցագործները, թունավորելով տեղամասային ոստիկանին նորագույն դեղամիջոցի՝ մետապրոպտիզոլի տրանկվիլիզատորի օգնությամբ, նրանից հափշտակում են վկայականներ և զենք, որոնց օգնությամբ սկսում են թալանել «ցեխովիկներին»։ Հետաքննությունը հանձնարարվել է կապիտան Տիխոնովին։ Նա պարզում է, որ քիչ ուսումնասիրված դեղամիջոցը դեռ դուրս չի եկել լաբորատորիայի պատերից և չի անցել դեղկոմիտեի անհրաժեշտ ստուգումը։ Հրաշագործ դեղի գյուտարար Լիժինի ու գիտության գործիչ Պանաֆիդինի միջև եղած կոնֆլիկտը թույլ է տալիս հասկանալ, թե ինչպես այն կարող է դառնալ գործիք հանցագործների ձեռքում։


== Դերերում ==


== Նկարահանող խումբ ==
Սցենարի հեղինակ՝ Արկադի Վայներ, Գեորգի Վայներ
Ռեժիսոր՝ Ալբերտ Մկրտչյան
Օպերատոր՝ Միխայիլ Կորոպցով
Կոմպոզիտոր՝ Ալեքսանդր Ֆլյարկովսկի, Յակով Խալեցկու բանաստեղծությունների հիման վրա
Երգերի կատարող՝ Լեոնիդ Սերեբրեննիկով


== Ծանոթագրություններ ==
Ամմուտա (գյուղ, Ռիդալա շրջան)

Անվան այլ կիրառումների համար տե՛ս՝ ԱմմուտաԱմմուտա (էստ․՝ Ammuta), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խոլունայա (այլ կիրառումներ)

Խոլունայա, կարող է վերաբերել՝

Խոլունայա - գետ Ռուսաստանում, Կոբրայի վտակը
Խոլունայա - գետ Ռուսաստանում, Վյատկայի վտակը
Վլադիմիր Վոլկով

Վլադիմիր Վոլկով (ռուս.՝ Влади́мир Андре́евич Во́лков, փետրվարի 10, 1940(1940-02-10) - մարտի 9, 2017(2017-03-09), Մոսկվա, Ռուսաստան), խորհրդային և ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1968) և ԽՍՀՄ ԱԳՆ դիվանագիտական ակադեմիան (1982)։ Դիվանագիտական գործունեությամբ սկսել է զբաղվել 1968 թվականից։

1969-1973 թվականներին՝ Հնդկաստանում ԽՍՀՄ դեսպանատան աշխատակից։
1975-1978 թվականներին՝ Վերին Վոլտում ԽՍՀՄ դեսպանատան աշխատակից։
1986-1991 թվականներին՝ Իսպանիայում ԽՍՀՄ դեսպանատան աշխատակից։
1995 թվականից՝ Ռուսաստանի ԱԳՆ երրորդ եվրոպական դեպարտամենտի փոխտնօրեն։
1995 թվականի մայիսի 22-ից-1999 թվականի հուլիսի 9-ը՝ Եթովպիայում Ռուսաստանի Դաշնության արտակարգ և լիազոր դեսպան։
2000-2011 թվականներին՝ Ռուսաստանի Դաշնության և Ղազախստանի Հանրապետության պետական սահմանի սահմանազատման և սահմանազատման հարցերով ռուսական պատվիրակության ղեկավար, Ռուսաստանի ԱԳՆ հատուկ հանձնարարությունների գծով դեսպան։Ամուսնացած է։ Ունի երեք երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի օգոստոսի 28)
1-ին դասի արտակարգ և լիազոր դեսպանորդ (1995 թվականի հունվարի 19)
Արտակարգ և լիազոր դեսպան (1998 թվականի հուլիսի 27).


== Պարգևներ ==
Բարեկամության շքանշան (2005 թվականի հունիսի 28)՝ Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա բարեխիղճ դիվանագիտական ծառայության համար


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Сообщение МИД России «О кончине В.А.Волкова»
Ժանսակ լա Պալյու

Ժանսակ լա Պալյու (ֆր.՝ Gensac-la-Pallue), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1603 մարդ, բնակչության խտությունը` 83.36 մարդ/կմ²։ Բնակավայրը զբաղեցնում է 19.23 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 32 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1038 աշխատունակ (15-64 տարեկան) բնակիչ, որոնցից ակտիվ էին 740-ը, իսկ ոչ ակտիվները` 298։ Ակտիվության ցուցանիշը կազմում է 71,3 %։ 740 աշխատունակ մարդկանցից աշխատել է 676 անձ (358 տղամարդ և 318 կին)։ Գործազուրկ են եղել 64 անձ (19 տղամարդ և 45 կին)։ 298 անաշխատունակներից 76-ը եղել են աշակերտներ կամ ուսանողներ, 146-ը` թոշակառուներ, իսկ 76-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անանուն դայկայանման մարմին

Անանուն դայկայանման մարմին, բնության երկրաբանական հուշարձան Հայաստանում։ Բնության հուշարձանը գտնվում է Վայոց ձորի մարզում՝ Վերնաշեն գյուղից հյուսիս։ Գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Մ.թ.ա. 105


== Դեպքեր ==


== Ծնունդներ ==


== Մահեր ==
Ծիրանի փողը

Ծիրանի փողը, Ակսել Բակունցի պատմվածքներից է, սասունցիների նոր կյանքի մասին։ Պատմվածքը ընդգրկված է «Սև ցելերի սերմնացանը» ժողովածուի մեջ, գրվել է 1931 թվականին:


== Տպագրման պատմություն ==
Առանձին արժեք ունեն Ակսել Բակունցի քաղաքական թեմայով գրված երկերը։ «Ծիրանի փողը» գրվել է 1931 թվականին, բայց լույս է տեսել 1933 թվականին՝ «Սև ցելերի սերմնացանը» ժողովածուում։ «Ծիրանի փողը» ժանրային առումով փոքր-ինչ «խառնածին» է. պատմվածքը կազմված է վիպական, բանաստեղծական, ակնարկային տարրերից, երբեմն էլ հերոսական ձևը հյուսվում է ասքի, ավանդապատումի երանգներով։ Թվում է՝ մի սովորական ակնարկ է «Ծիրանի փողը», սասունցիների կյանքի մասին, բայց այստեղ ևս երևում են հոգեբանի դիտողականությունը և խոսքի ուժը։ Ակսել Բակունցի արձակում ինքնուրույն խումբ են կազմում այն հերոսները, որոնք «եկվորներ» են, փրկվել են կոտորածներից, հաստատվել Արևելյան Հայաստանի տարբեր շեներում։ Թվում է՝ չարիքն անցել է, բայց ահա Հազրոն ապրելով, մաքառելով, ստեղծելով հանդերձ՝ ունի խուլ ու փակ տառապանք, քանի որ բացահայտ չէր կարողանում խոսել երկրից, կորուստներից, ոսոխի դաժանություններից, վերադառնալու հույսից, հիշատակներից։ Հողի կանչը, հողի պաշտամունքը և երկրի կարոտը, սրանք գեղարվեստական միջավայրում ամեն անգամ ստանում են խիտ գունավորում։ 


== Սյուժե ==
Պատմվածքի դիպաշարը սկսվում է ուղեգրությունների տետրը թերթելով։ Պատմվածքի կենտրոնում Հազրոն է իր ընտանիքի հետ։ Նրա հայրենիքը եղել է Սասունը, որտեղ ապրել են Հազրոյի նախահայրերը։ Այնտեղ փռված են աղքատ հյուղակները, մարդիկ ցանում էին ցորեն, հյուսում երգեր, առասպելներ ու պատմություններ։ Հազրոն մեծացել էր հենց այս միջավայրում։ Թվում էր՝ այս կյանքը դեռ երկար պետք է ուղեկցեր Հազրոյին, սակայն պատերազմը ամեն ինչ ավերում է։ Հազրոն անսահման կարոտ է զգում կորցրած հայրենիքի ու հողի նկատմամբ։ Նրա հայացքը միշտ ուղղված էր դեպի Սասնա լեռները։ Նա չի կարողանում մոռանալ մանկությունը, հիշատակները, հողը, ծննդավայրը։ Հազրոն նվագում է և մտածում լքված հայրենի գյուղի մասին։ Հազրոն երազում է, որ կգնա հայրենի գյուղը, կտեսնի Մարութա բարձր սարը, իր մանկության ձորերն ու քարերը։ Մարդիկ նորից հարազատի պես կգրկեն իրար, չի լինի տեր, մշակ, թուր ու բռնություն և ինքը կփչի ծիրանի փողը, կերգի խաղաղության երգեր։ Հազրոն զրուցակցի այն հարցին, թե ում է տալու իր ծիրանի փողը, պատասխանում է, որ այն կտակելու է  իր քաջարծիվ թոնիկին։ Եվ ահա մի վիթխարի ծիրանի փող առանց հին ահի ու նոր խնդությամբ հնչեցնում է մեր արդար երգերը։


== Գաղափարական բովանդակություն ==
«Ծիրանի փողի» տարագիր բեկորները, բույն դնելով հայրենի հողի մի նոր անկյունում, շարունակում են պահպանել իրենց տոհմիկ-բնաշխարհիկ որակները և դրան կից՝ ապրում են «հին» հողի կարոտներով։ Կարևոր է ընդգծել «Ծիրանի փողի» ևս մի առանձնահատկություն, որով Բակունցը, իբրև սկիզբ, վերստին 20-րդ դարի արձակին հատուկ գեղագիտական որոնումների և ոճի հաստատման ոլորտում է. նա այստեղ դիմում է «սիմվոլների գեղագիտությանը», որը գեղարվեստական պատկերին հաղորդում է արտաքին սեղմություն և ներքին, խոհական ծավալայնություն։ Հազրոյի  ծիրանի փողից ելնող ծուխը հեռվում մնացած հայրենիքի կարոտն էր, կորստի ցավի բոցը։ «Ծիրանի փողը» պատմվածքում Բակունցը ներկայացնում է կորսված հայրենիքի ողբերգությունը, գոյատևման հավատն ու մաքառման համառ ոգին ։


== Կերպարներ ==
Ազնիվ, մունջ Սևդո, Հազրո, ջրվոր, Ցոլակ ձի։
Հայաստանի Հանրապետության հատուկ քննչական ծառայություն

Հայաստանի Հանրապետության հատուկ քննչական ծառայություն, պետական մարմին, որն իրականացնում է Հայաստանի Հանրապետության քրեական դատավարության օրենսգրքով նախատեսված՝ օրենսդիր, գործադիր և դատական իշխանության մարմինների ղեկավար աշխատողների, պետական հատուկ ծառայություն իրականացնող անձանց իրենց պաշտոնեական դիրքի կապակցությամբ հանցակցությամբ կամ նրանց կատարած հանցագործությունների, ինչպես նաև ընտրական գործընթացների հետ կապված քրեական գործերով նախաքննություն։
Հատուկ քննչական ծառայությունն ինքնուրույն պետական մարմին է և լիազորություններն իրականացնելիս անկախ է։ ՀՔԾ-ն ղեկավարում է ծառայության պետը։


== Ղեկավարությունը ==
Հատուկ քննչական ծառայության պետ՝

Սասուն ԽաչատրյանՀատուկ քննչական ծառայության պետի տեղակալներ՝

Հովհաննես Ենոքյան
Վլադիմիր Հովհաննիսյան


== Ծանոթագրություններ ==
(4131) Ստասիկ

(4131) Ստասիկ (անգլ.՝ Stasik), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 23-ին Էնդրյու Նոյմերի կողմից Սայդինգ Սփրինգում։
Միջին հեռավորությունը Արեգակից կազմում է 3,166747 ա. մ., առավելագույնը մոտենում է 2,8389 ա. մ. հեռավորության վրա և հեռանում 3,4946 ա. մ.։ Արեգակի շուրջ մեկ ամբողջական պտույտ է կատարում 2058,35 երկրային օրվա ընթացքում, իր ուղեծրով շարժվելով միջինում 0,174898 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4131) Ստասիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)